 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

# ΔΗΜΟΣ ΚΩ

**Απόσπασμα από το 2ο πρακτικό της από 11-02-2014 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**«Κατακύρωση ανοικτού διαγωνισμού προμήθειας και τοποθέτησης Υπόγειων κάδων Απορριμμάτων»**

Σήμερα στις 11 Φεβρουαρίου 2014, ημέρα Τρίτη & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθμ. πρωτ. 4265/07-02-2014 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της αυθημερόν σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ   1. Γιωργαράς Αντώνιος 2. Ρούφα Ιωάννα[[1]](#footnote-1) 3. Μαρκόγλου Σταμάτιος 4. Μήτρου Εμμανουήλ[[2]](#footnote-2) 5. Πης Σταμάτιος[[3]](#footnote-3) 6. Μουζουράκης Θεόφιλος 7. Παπαχρήστου –Ψύρη Ευτέρπη | ΑΠΟΝΤΕΣ   1. Κιλιμάτος Νικόλαος 2. Ζερβός Νικόλαος 3. Μπαραχάνος Αθανάσιος 4. Σιφάκης Ηλίας   *οι οποίοι κλήθηκαν και αιτιολογημένα δεν προσήλθαν* |

Στην συνεδρίαση παρευρέθηκε υπάλληλος του Δήμου Κω, για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

### ΘΕΜΑ 11ο

### ΑΡ. ΑΠΟΦ. : 29

Ο Πρόεδρος εισηγούμενος το 11ο θέμα της ημερήσιας διάταξη έθεσε στη διάθεση των μελών το Α.Π. 48835/23-12-2013 Πρακτικό Διενέργειας ανοικτού Διαγωνισμού **«Προμήθειας και τοποθέτησης Υπόγειων κάδων Απορριμμάτων»**. Σύμφωνα με το πρακτικό αυτό στον ανοικτό διαγωνισμό κατατέθηκε (1) προσφορά ενδιαφερόμενου προμηθευτή, ήτοι της εταιρείας «ECOSYNERGY Κ. ΚΟΣΣΥΒΑΚΗΣ & ΣΙΑ Ε.Ε.», η οποία έγινε αποδεκτή.

Σύμφωνα με το Α.Π. 3279/30-01-2014 πρακτικό αξιολόγησης Τεχνικών Προσφορών η προσφορά συμφωνεί πλήρως με τους όρους διακήρυξης και τις τεχνικές προδιαγραφές του διαγωνισμού ενώ η οικονομική προσφορά σύμφωνα με το υπ΄ αριθ. πρωτ. 3665/04-02-2014 Πρακτικό Αξιολόγησης οικονομικών Προσφορών, ήταν συνολικού ποσού 107.648,00€ (με ΦΠΑ 16%) .

Λαμβάνοντας υπόψη ότι βασικό κριτήριο επιλογής είναι η χαμηλότερη τιμή για το σύνολο των ειδών, η επιτροπή προτείνει τη κατακύρωση της προμήθειας στην εταιρεία «ECOSYNERGY Κ. ΚΟΣΣΥΒΑΚΗΣ & ΣΙΑ Ε.Ε.», συνολικού ποσού 107.648,00 €, συμπεριλαμβανομένου ΦΠΑ 16%.

Κατόπιν τούτου ο Πρόεδρος πρότεινε την αποδοχή του Α.Π. 3665/04-02-2014 πρακτικού της Ε.Δ. και την κατακύρωση του ανοικτού διαγωνισμού για «προμήθεια και τοποθέτηση Υπόγειων κάδων Απορριμμάτων» στην εταιρεία «ECOSYNERGY Κ. ΚΟΣΣΥΒΑΚΗΣ & ΣΙΑ Ε.Ε.»

Ακολούθησε διαλογική συζήτηση κατά της διάρκεια της οποίας διατυπώθηκαν διάφορες απόψεις επί του θέματος, μεταξύ αυτών και του μέλους Παπαχρήστου-Ψύρη Ευτέρπης, η οποία ανέφερε ότι δεν συμφωνεί με την έγκριση του θέματος αφού δεν το ενέκριναν και όταν αυτό συζητήθηκε στο Δ.Σ. διότι θεωρούν ότι η τοποθέτηση των υπόγειων κάδων δεν είναι σωστή επιλογή. Με την ίδια άποψη συμφωνεί και το μέλος Μουζουράκης Θεόφιλος.

Στη συνέχεια ο Πρόεδρος κάλεσε τα μέλη να ψηφίσουν.

Υπέρ της πρότασης ψήφισαν ο Πρόεδρος κ. Γιωργαράς Αντώνιος και τέσσερα (4) μέλη: 1) Ρούφα Ιωάννα, 2) Μαρκόγλου Σταμάτιος, 3) Μήτρου Εμμανουήλ, 4) Σταμάτης Πής.

Κατά της πρότασης ψήφισαν δύο (2) μέλη : 1) Μουζουράκης Θεόφιλος, 2) Παπαχρήστου-Ψύρη Ευτέρπη.

Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Την υπ’ αριθ.254/2013 απόφαση Δ.Σ. περί έγκρισης διενέργειας της προμήθειας
* Την υπ’ αριθ.332/2013 απόφαση Οικονομικής επιτροπής που εγκρίνει τις τεχνικές προδιαγραφές και τους όρους του διαγωνισμού
* Την Α.Π. 47019/09-12-2013 Διακήρυξη του ανοικτού διαγωνισμού για «προμήθεια και τοποθέτηση Υπόγειων κάδων Απορριμμάτων»
* Τις διατάξεις του ΕΚΠΟΤΑ
* Την προσφορά που κατατέθηκε
* Το πρακτικό διενέργειας ανοικτού διαγωνισμού με αρ. πρωτ.48835/23-12-2013
* Το πρακτικό αξιολόγησης τεχνικών προσφορών με αρ. πρωτ.3279/30-01-2014
* Το πρακτικό αποσφράγισης Οικονομικών προσφορών με αρ.πρωτ.3665/04-02-2014
* Την συζήτηση που ακολούθησε και τις απόψεις που διατυπώθηκαν

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Με πέντε (5) ΝΑΙ και δύο (2) ΟΧΙ**

Α. Εγκρίνει το Α.Π. 3665/04-02-2014 Πρακτικό Αξιολόγησης οικονομικών Προσφορών για την **«Προμήθεια και τοποθέτηση Υπόγειων κάδων Απορριμμάτων»**

Β. Κατακυρώνει τον διενεργηθέντα ανοικτό διαγωνισμό για την «προμήθεια και τοποθέτηση Υπόγειων κάδων Απορριμμάτων», στην εταιρεία «ECOSYNERGY Κ. ΚΟΣΣΥΒΑΚΗΣ & ΣΙΑ Ε.Ε.» με συνολική τιμή 107.648,00 € (συμπεριλαμβανομένου ΦΠΑ16%).

Γ. Διαθέτει πίστωση ποσού 107.648,00€, η οποία θα βαρύνει τον Κ.Α. 20.7135.08 του προϋπολογισμού του Δήμου .

………….…………………………………………………………………………………………………

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| Ο ΠΡΟΕΔΡΟΣ  Γιωργαράς Αντώνιος | ΤΑ ΜΕΛΗ:   1. Ρούφα Ιωάννα 2. Μαρκόγλου Σταμάτιος 3. Μήτρου Εμμανουήλ 4. Πης Σταμάτιος 5. Μουζουράκης Θεόφιλος 6. Παπαχρήστου-Ψύρη Ευτέρπη |

1. To μέλος Ρούφα Ιωάννα προσήλθε κατά την έναρξη της συζήτησης του 3ου θέματος της ημερήσιας διάταξης [↑](#footnote-ref-1)
2. Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Κιλιμάτου Νικολάου, σύμφωνα με το άρθρο 75 παρ. 2 του Ν. 3852/2010. Το πρώτο αναπληρωματικό μέλος Διακογιώργης Ελευθέριος, μετά από τηλεφωνική επικοινωνία, αδυνατούσε να προσέλθει στη συνεδρίαση. [↑](#footnote-ref-2)
3. Το 3ο αναπλ. μέλος, Πης Σταμάτιος, κλήθηκε και προσήλθε προς αναπλήρωση του απόντος τακτικού μέλους Ζερβού Νικολάου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-3)